text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: الرئيسيةتاريخبطولات تاريخيةالفارس منصور الهوش1891: فارس النخوة و الرجولة و الجهاد ضد المستعمر
text.text_idx: #000006
text.text: الفارس منصور الهوش1891: فارس النخوة و الرجولة و الجهاد ضد المستعمر
text.text_idx: #000007
text.text: منصور الهوش من أعلام الفروسية بالجنوب التونسي زمن الإستعمار، تميز بمقاومته الكبيرة للإحتلال الفرانساوي تحت قيادة المجاهد “علي بن خليفة النفاتي” و كان من أول المهاجرين معه للتراب الليبي وين كان يصير تنظيم عمليات المقاومة ضد المحتل الفرانساوي و المتواطئين معه .
text.text_idx: #000009
text.text: إحتجت السلط الفرانساوية لحكومة طرابلس و حكومة إسطمبول بسبب الغارات هذي و السلطات التركية في طرابلس وقتها قامت بسجن “منصور الهوش” إستجابة لها الإحتجاجات هذي و ما إكتفاتش بهذا بل سلطت على إبله و قطيعه قطاع الطرق و الرعاع لينهبوها و يجبروا الفارس على الرجوع لتونس.
text.text_idx: #000010
text.text: كانت سياسة التحريض هذي متبعة ضد غالب النجعان البدوية المرتحلة للتراب الليبي و إستفادت من ضيق المراعي في غرب ليبيا و تزاحم المهاجرين التوانسة و القبايل الطرابلسية على الموارد المحدودة غادي & لكن ها السياسة هذي إصطدمت بإرادة التوانسة إلي ديما تبان في المواقف هذي،
text.text_idx: #000011
text.text: من قطاع الطرق إلي تسلطوا على إبل منصور الهوش حين كان في الأسر : “بوخده/بوخد” التارڨي و هو من طوارڨ الصحراء & إلي إستولى على قرابة خمس و عشرين ناقة من نوق عايلة الهوش حين كان هذا الأخير في السجن.
text.text_idx: #000012
text.text: هذا كان قرار “منصور الهوش” : إسترجاع حقه المسلوب و الثأر للاهانة إلي تسلطت عليه : أقسم بحصانو و بالمرا إلي يحبها إنو يقتل “التارڨي” في واد أوال الي شهد مقتل غومة المحمودي في وقت سابق.
text.text_idx: #000015
text.text: “منصور الهوش” و ولدو الصغير “المبروك” يسيروا في الصحراء أيام لين يصادفوا قطيع و يعقلوا الإبل متاعهم فيه .. يهاجموا القطيع و يرجعوا نوقهم و فوقها نوق “بوخده” و يأسروا الراعي ... يتفطن “بوخده التارڨي” ل فقدان قطيعه و يلحڨ هو و خوه “عيسى” و مجموعة من أعضادهم ب”منصور الهوش” و ولدو الصغير..
text.text_idx: #000016
text.text: يهاجم “منصور الهوش” ملاحقيه و يجرح أولهم و يقتل غريمه “بوخده” بعد أن حدده له أسيره .. و توفى المعركة بهروب الباغين و بإنتصار فارس وحيد في بر غريب عليه على ملاحقيه و هم أكثر منه عددا و أدرى منه بدروب الصحراء و مسالكها....
text.text_idx: #000018
text.text: بعد مدة قصيرة من ها المعركة أتراك طرابلس يقرروا نفي “منصور الهوش” لصحراء سرت وحيدا بدون عايلته و بعيدا عن المهاجرين التوانسة بالتراب الطرابلسي وين بدات تظهر عليه علمات الشوق لتونس و لعايلته و لإخوانه في الهجرة الإختيارية و إلي مجموعة كبيرة منهم بدات ترجع لتونس في الوقت هذاكا و يتجلى هذا في أبيات كيف :
  بلا خوك مالك قدر مالك دية ۩۞۩ مكروه حتى ما عملتش سيه
text.text_idx: #000020
text.text: فارس كيفما “منصور الهوش” عجزت ماكينة الحرب الفرانساوية إنها تنال منوا و عجز فرسان ماهي فرسان إنهم يلحقو بيه أدنى إهانة أو هزيمة توفى بالمصادفة البحتة كيف حب يفض خلاف قبلي في منفاه في سرت بين زوز قبايل ليبية و لكن رصاصة طايشة و غير مقصودة أنهت سيرة فارس و شاعر يمثل روح ها الأمة القوية إلي ديما تظهر في الشدائد و ترفض الظلم و الضيم و العدوان و تمثل مرجعية متاع نظر وين ما مرت ..
text.text_idx: #000022
text.text: “منصور الهوش” رحمه الله فارس صنديد و مضرب أمثال في فرسنته و هو شاعر بليغ عندو محاورات شعرية كبيرة مع خصومه و عندو برشا شعر في الحنين للبلاد و عندو مراسلات في حث التونسيين على الجهاد و رفض الحماية و الإحتلالا الفرنسي و هو مرجع نظر حتى في منطقة نفي لها و لكن تم الإستنجاد به لفض خلاف قبلي محلي..
text.text_idx: #000023
text.text: مرة أخرى نعاودوا نقولوها صناديدنا حموا الراية و الأمة التونسية من السقوط ... أداو واجبهم إلي تمليه عليهم النخوة و الرجولية و محبة البلاد و كيف نقرا تاريخهم و المجهودات إلي بذلوها يزيدو يكبروا في عيوني و يزيد قدرهم يعلى عندي و تزيد رغبتي في تحقيق جزأ بسيط من أحلامهم ببلاد عزيزة و منيعة و كريمة يتعز فيها التونسي و ينذل فيها كل معتدي على ها الأمة الغالية.
text.text_idx: #000024
text.text: أبطال تونس بمآثرهم يقدموا رسالة بليغة لينا كجيل الشباب و لازمنا كتوانسة نكونوا أهل لهذة المسؤولية و نكونوا قبل هذا الكل واعين بتونسيتنا و قابلينها و متصالحين معاها.
text.text_idx: #000025
text.text: معركة قبرار ضد جيش الإستعمار 2 أكتوبر 1954
text.text_idx: #000026
text.text: دماء خالدة.. معركة رمثة بجبل تطاوين في 25سبتمبر 1915
text.text_idx: #000027
text.text: الحملة العسكرية الفرنسية على قُرى الساحل في سبتمبر1881
text.text_idx: #000028
text.text: “باطن القرن” 1531، معركة إنهزام السلطان الحفصي أمام جيش القبائل التونسية بقيادة عرفة الشابي
text.text_idx: #000029
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000031
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000035